stanford-oval/wikipedia huggingface dataset:
Yrjö Saari (pääjohtaja)
Elämä

Saaren vanhemmat olivat kansanedustaja Kaarlo Saari ja Naëma Mathilda Ottilia Heidenberg. Saari kirjoitti ylioppilaaksi vuonna 1908 ja valmistui Suomen liikemiesten kauppaopistosta 1911. Hän työskenteli ensin Palovakuutus-Osakeyhtiö Pohjolan pääkirjanpitäjänä ja toimistoesimiehenä 1911–1917 ja Säästöpankkien Keskus-Osake-Pankin kamreerina 1917–1920. Tämän jälkeen hän oli töissä Maakuntain Keskus-Pankissa 1920–1922, kunnes hän palasi 1922 Säästöpankkien Keskus-Osake-Pankin johtokunnan jäseneksi. Vuonna 1939 hänet ylennettiin pankin pääjohtajaksi.
Lisäksi Saari toimi Jälleenvakuutusyhtiö Vakavan johtokunnan jäsenenä vuodesta 1917, Säästöpankkien lakikomitean jäsenenä vuonna 1924, Säästöpankkien kassavakuutusyhtiön johtokunnassa vuodesta 1928, Säästöpankkien eläkelaitoksen johtokunnan puheenjohtajana vuodesta 1929, Suomen kiinteistöpankin hallituksen puheenjohtajana vuodesta 1942 sekä Suomen säästöpankkien liiton valtuuskunnan jäsenenä vuodesta 1945. Puoluekannaltaan Saari oli puolueeton.
Perhe

Saari oli naimisissa kahdesti. Hän avioitui vuonna 1912 Hellin Maria von Schrowen kanssa. Avioliitto päättyi 1928 von Schrowen kuolemaan. Vuonna 1929 Saari meni naimisiin Satu Kaarina Johanna Lagerwallin kanssa. Saari sai yhteensä viisi lasta. Hänen veljensä oli liikemies Eero Saari.
Apollo (yhtye)

| Apollo |
| --- | --- |
 Apollo esiintymässä Helsingin Karhupuistossa keväällä 1970. Kuvassa solisti Harri Saksala, taustalla oikealla rumpali Edward Vesala.
Tiedot
Toiminnassa:  1969–1970
Tyylilaji:  hard rock, heavy metal, pop, jazz
Kotipaikka:   Helsinki
Laulukieli:  suomi, englanti
Jäsenet:  Harri Saksala, laulu, haitari, huuliharppu, lyömäsoittimet   Eero Lupari, kitara, laulu, lyömäsoittimet   Heimo Holopainen, basso, laulu, lyömäsoittimet   Edward Vesala, rummut, lyömäsoittimet, laulu  
Levy-yhtiö:  Blue Master  
Infobox OKNimi-testi OK: 
Apollo oli suomalainen, Helsingistä kotoisin ollut musiikkiyhtye, jonka ainoaksi jääneen albumin nimi on Apollo (1970). Synkkää, raskastempoista riffimusiikkia esittänyttä Apolloa on pidetty mahdollisesti ensimmäisenä suomalaisena heavy-yhtyeenä. Se otti musiikkiinsa vaikutteita esimerkiksi Led Zeppelinilta ja Steppenwolfilta.
Apollo perustettiin 1969, ja albumi levytettiin toukokuussa 1970, minkä jälkeen yhtye pian hajosi. Yhtyeen keikkaohjelmisto oli hard rock -vaikutteista ja sisälsi paljon Led Zeppelin -covereita, kun taas albumilla on hard rockin lisäksi pop-laulelmaa ja jazzia. Apollo-albumi on julkaistu CD:llä 2002. Albumin lisäksi yhtye julkaisi singlen Pakoon maailmaa / Ohjelmoitu ihminen (1970), jonka B-puolesta julkaistiin albumilla uudelleen sovitettu versio nimellä Hideki Tojo 1884–1948.
Apollon esittämä Led Zeppelin -cover "You Shook Me" löytyy Jee Jee Jee - Suomirockin arkistoaarteita -albumilta.
Yhtye hajosi keväällä 1970, kun basisti Heimo Holopainen lähti suorittamaan asevelvollisuuttaan eikä hänelle löydetty sopivaa seuraajaa. Lisäksi Edward Vesala päätti myöntyä Paroni Paakkunaisen esiintuomaan ajatukseen modernisoitua kansanmusiikkia soittavasta Karelia-yhtyeestä.
Jäsenet

Harri Saksala – laulu, huuliharppu, harmonikka, lyömäsoittimet
Eero Lupari – kitara, laulu, lyömäsoittimet
Heimo Holopainen – basso, laulu, lyömäsoittimet
Edward Vesala (Martti Vesala) – rummut, lyömäsoittimet, laulu
Diskografia

Apollo (LP 1970, CD 2002)
Kirjallisuutta

Holopainen, Heimo: Sähköbasso - Hollen story vol. 1. Edita 2000.
Aiheesta muualla

Apollo-yhtyeen esitystuotanto Suomen äänitearkistossa (1901–1999)
Anni

| Anni |
| --- | --- |
Nimipäivä:   
– suomenkielinen:  9. joulukuuta
– ruotsinkielinen:  9. joulukuuta
– ortodoksinen:  25. heinäkuuta, 9. joulukuuta
Muunnelmia:  Annikki, Annika
Vastineita eri kielissä:  Annie
Nimen alkuperä:  Anna
Infobox OKNimi-testi OK: 
Anni on suomalainen naisen etunimi, joka on muunnelma nimestä Anna. Annin nimipäivää vietetään 9. joulukuuta yhdessä Annan, Annen, Anun, Annelin, Annikin, Annikan ja Annukan kanssa. Suomenkieliseen almanakkaan Anni on otettu 1950 ja ruotsinkieliseen 1989. Suomessa Anni-nimisiä on vuoden 2019 loppuun mennessä rekisteröity 29 606.
Kuvitteellisia Anneja

Anni, Laila Hirvisaaren kolmiosaisen Anni-romaanisarjan hahmo
Anni, päähenkilö Kaisa Paatson kirjasarjassa Anni kaverinkesyttäjä
Anni Nieminen, Anssi Mänttärin elokuvassa Anni tahtoo äidin
Anni Puolakanaho, henkilö Kalle Päätalon Iijoki-sarjassa
Anni, sairaanhoitaja ja vapaustaistelija animaatiosarjassa Prätkähiiret
Anni Taimen, Abby Hatcher, samannimisen tv-animaatiosarjan päähenkilö
Anni Vatanen, tv-sarjassa Salatut elämät
Anni-vaunu, junanvaunu lastenohjelmassa Tuomas Veturi
Anni, Puuha-Peten apulainen
Anni, Timo Parvelan kirjasarjassa Sammon vartijat
Yūsuke Minoguchi

| Henkilötiedot |
| --- | --- | --- |
Koko nimi: Yūsuke Minoguchi
Syntymäaika: 23. elokuuta 1965 (ikä 59)
Syntymäpaikka: Hokkaidō, Japani
Kansalaisuus:  Japani
Pelipaikka: Hyökkääjä
Pituus: 181 cm
Seurat
| Vuodet | Seura | O (M) |
| 1988–1992 1993–1994 1995 1996 | JEF United Ichihara PJM Futures Fukuoka Blux Oita Trinity | 67 (14) |
 Seurajoukkueuran tilastot kattavat vain kansalliset sarjat.
Yūsuke Minoguchi (jap. 簔口 祐介, Minoguchi Yūsuke; s. 23. elokuuta 1965 Hokkaidō) on japanilainen entinen jalkapalloilija.
Jalkapallomaajoukkue

Minoguchi kuului Japanin joukkueeseen myös AM-kilpailuissa 1988.
Álvaro Cassuto

Álvaro Cassuto (s. 1938 Porto) on portugalilainen säveltäjä ja kapellimestari. Hän on toiminut musiikillisena johtajana lukuisissa orkestereissa, joita ovat olleet muiden muassa Portugalin sinfoniaorkesteri, Orquestra Metropolitana de Lisboa ja Rhode Islandin filharmonikot. Cassuto sai oppiarvon orkesterinjohdossa Wienin konservatoriosta ja opiskeli myös Lissabonissa ja Berliinissä. Hän sai lisäksi oppiarvon oikeustieteessä Lissabonin yliopistosta.
Cassuto on vieraillut usein mm. Lontoon sinfoniaorkesterin, Royal Philharmonic Orchestran ja Lontoon filharmonisen orkesterin kapellimestarina. Hän on levyttänyt muun muassa Joly Braga Santosin ja Luís de Freitas Brancon sinfoniat Naxos-levymerkille. Häneltä on tilattu myös omia sävellyksiä sekä Portugalista että ulkomailta.
Äänteenmuutos

Äänteenmuutokseksi kutsutaan ilmiötä, jossa kielen äänne muuttuu toiseksi kielihistoriassa. Äänteenmuutos viittaa kielen itsensä muutokseen, ei puhevirrassa jatkuvasti tapahtuviin muutoksiin kuten koartikulaatioon. Yleinen äänteen muutostyyppi on assimilaatio, jossa vierekkäiset äänteet mukautuvat toisiinsa. Äänteenmuutoksessa voi olla kyse myös koko äännejärjestelmää koskevista muutoksista, esimerkiksi tietyn äänteen katoamisesta.
Äännelaki

Äänteenmuutosten historiallis-vertaileva tutkimus saavutti tieteellisen muotonsa 1700–1800-lukujen vaihteessa, mutta jo aiemmin metaforisesti käytetyn äännelain (saksaksi Lautgesetz) käsitteen määritteli vasta nuorgrammaattinen koulukunta 1800-luvun loppupuolella. Nuorgrammaatikot näkivät äännelain luonnonlakien kaltaiseksi poikkeuksettomaksi muutokseksi.
Äännelaki ei selitä muutoksen syitä vaan määrittelee vain muutoksen kielensisäiset edellytykset eli sen äänneympäristön, jossa jokin muutos poikkeuksetta tapahtuu.
Näin ymmärrettynä äännelakia saattoi häiritä vain analogia (alk. ”väärä analogia”), ”sanan tai tyypin osittain tai täydellisesti yhtäläistävä vaikutus toiseen, siihen tajunnassa yhdistyvään sanaan tai tyyppiin”.
Esimerkiksi suomessa äännelaillinen on taivutus kaksi : kahden (<< *kakte+n), jossa toteutuvat äännelait
*-e > i eli sananloppuisen e:n muuttuminen i:ksi
*ti > si eli i:n etisen t:n muuttuminen s:ksi
*kt > ht eli t:n etisen k:n muuttuminen h:ksi
astevaihtelu *t > *δ (SUT-transkription mukaan, IPA [ð]) > d, jossa tavunalkuiset klusiilit heikkenevät umpitavun edellä.
Vastaavasti sanassa lahti : lahden nominatiivi on analoginen: äännelaillinen muoto olisi laksi, joka esiintyy yhä esim. murteissa ja Suomen paikannimien ruotsinkielisissä vastineissa (Maalahti, ruotsiksi Malax), mutta mahdollisesti paikallissijamuotojen tekstuaalisen yleisemmyyden vuoksi on syntynyt analogia taivutuskaavaan lehti : lehden, minkä perusteella nominatiivi on muodostettu.
Álsos Veḯkoun metroasema

| Álsos Veḯkou> Άλσος Βεΐκου |
| --- | --- |
 Ateenan metro 
Perustiedot
Metrolinjat:   Linja 4
Sijainti:  38°1′8″N, 23°45′22″E
Paikkakunta:  Galátsi, Keski-Ateena, Attika, Kreikka
Álsos Veḯkoun metroasema (kreik. Άλσος Βεΐκου eli Σταθμός Άλσος Βεΐκου, Stathmós Álsos Veḯkou) on Ateenan metron rakenteilla oleva asema linjalla 4 (oranssi). Se on linjan pohjoinen pääteasema ja sijaitsee Galátsin kaupungissa Ateenan pohjoispuolella.
Metroaseman lähellä sijaitsee muun muassa sille nimen antanut Véikoksen lehto (Álsos Veḯkou). Seuraava asema etelään on Galátsi.
Yūshū Kitano

| Mitalit | Mitalit | Mitalit |  |
| --- | --- | --- | --- |
|  Kitano Helsingin kesäolympialaisissa 1952. |  Kitano Helsingin kesäolympialaisissa 1952. |  Kitano Helsingin kesäolympialaisissa 1952. |  |
Maa:   Japani
Miesten vapaapaini
|  Olympialaiset  |  Olympialaiset  |  Olympialaiset  |  |
|  Hopeaa | Helsinki 1952 | 52 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Tokio 1954 | 52 kg |  |
| Aasian kisat  | Aasian kisat  | Aasian kisat  |  |
|  Hopeaa | Manila 1954 | 52 kg |  |
Yūshū Kitano (jap. 北野 祐秀, Kitano Yūshū, 14. huhtikuuta 1930 Osakan prefektuuri – 27. helmikuuta 2016 Nishinomiya) oli japanilainen vapaapainija ja olympiamitalisti.
52 kilogramman painoluokassa kilpaillut Kitano saavutti vapaapainissa olympiahopeaa Helsingissä 1952, MM-hopeaa Tokiossa 1954 ja Aasian kisojen hopeaa Manilassa 1954. Hän oli kaksinkertainen Japanin mestari (1952, 1953).
Kitano kuoli 27. helmikuuta 2016 Nishinomiyassa.
Aiheesta muualla

Kuvia tai muita tiedostoja aiheesta Yūshū Kitano Wikimedia Commonsissa
Vertti Hänninen

| Henkilötiedot |
| --- | --- | --- | --- |
Koko nimi: Vertti Petteri Hänninen
Syntymäaika: 1. kesäkuuta 2002 (ikä 22)
Syntymäpaikka: Kajaani, Suomi
Pelipaikka: keskikenttäpelaaja
Pituus: 178 cm
Seura
Seura: IF Gnistan
Junioriseurat
: RoPS
Seurat
| Vuodet | Seura | O | (M) |
| 2020-2021 | RoPS/2 (RFA) | 14 | (2) |
| 2021 | RoPS | 27 | (9) |
| 2022-2023 | SJK | 8 | (0) |
| 2022-2023 | SJK Akatemia | 16 | (1) |
| 2023 | → Džiugas Telšiai (laina) | 2 | (0) |
| 2024- | IF Gnistan | 16 | (1) |
| Yhteensä | Yhteensä | 83 | (13) |
Maajoukkue
| 2021 | Suomi U20 | 2 | (0) |
 Seurajoukkueuran tilastot kattavat vain kansalliset sarjat, päivitetty 12. lokakuuta 2024.  Maajoukkueuran tilastot päivitetty 12. joulukuuta 2024.
Vertti Petteri Hänninen (s. 1. kesäkuuta 2002, Kajaani) on suomalainen jalkapalloilija, pelipaikaltaan keskikenttäpelaaja. Hänninen on edustanut Veikkausliigassa pelannutta IF Gnistania.
Vertti Hänninen on Rovaniemen Palloseuran kasvatti. Hän pelasi kauden 2020 Kakkosessa pelanneessa RoPS II:ssa, ja seuraavalla kaudella RoPS:n ykkösjoukkuetta, joka pelasi Ykkösessä.
Hänninen siirtyi kaudeksi 2022 Veikkausliigan Seinäjoen Jalkapallokerhoon (SJK), jossa hän pelasi niin Veikkausliigajoukueessa kuin kakkosjoukkueessa SJK Akatemia. Heinäkuussa 2023 hänet lainattiin Liettuan pääsarjajoukkue Džiugas Telšiaille pelaten seurassa vain kaksi liigaottelua loukkaantumisen vuoksi. Hännisen ura oli kahden kauden mittainen.
Hänninen kaudeksi 2024 Veikkausliiga-seuraan juuri nousseen IF Gnistanin riveihin. Hän oli joukkueen kokoonpanossa kauden alussa, mutta loukkaantui ja joutui jättämään väliin seuraavat 12 liigapeliä. Loukkaantumisesta toivuttuaan Hänninen on tehnyt kuusi pääsarjamaali ollen keskeisiä pelaajia joukkueen menestykselle Veikkausliigassa.
Vertti Hänninen on pelannut Veikkausliigaa kahdesa joukkueessa (SJK ja Gnistan) kaikkiaan 21 liigapeliä ja tehnyt kuusi maalia. Suomen kaksi U20-ikäluokan maaottelua marraskuussa 2021.
.co

.co on Kolumbiaan keskitetty Internet-maatunnus, joka on rekisteröitävissä kenelle tahansa. Sitä ylläpitää .CO Internet S.A.S., yhteistyönä Arcelandia S.A. ja Neustar, Inc. (NYSE:NSR).  Tunnus otettiin käyttöön 1991. Tunnuksella ei ole sponsoria.
Apostolos Nikolaidis Stadium

| Apostolos Nikolaidis Stadium |
| --- | --- |

Rakennuksen tiedot
Sijainti:  Ateena, Kreikka
Koordinaatit:  37°59′13.81″N, 23°45′15.10″E
Avattu:  1922
Remontoitu:  2001
Omistaja:  Ateenan kaupunki
Kenttä:  nurmi
Käyttäjät
 Panathinaikos VC (naiset)  Panathinaikos BC (naiset) 
Katsojakapasiteetti
 16 620 
Lisää rakennusartikkeleitaArkkitehtuurin teemasivulla
Apostolos Nikolaidis Stadium (kreik. Στάδιο Απόστολος Νικολαΐδης) on jalkapallostadion Ateenassa.
Stadion kuului useita vuosia Panathinaikosin jalkapallojaoston ja koripallojaoston kotiareenaksi. Nykyisin stadionia käyttävät lentopallojaoston ja koripallojaoston naisjoukkueet.
Historia

Stadion rakennettiin vuonna 1922. Samalla seuralle annettiin vapaa käyttöoikeus stadionille seuraavaksi yhdeksäksikymmeneksi vuodeksi. Vuonna 1928 Apostolos Nikolaidis Stadiumille rakennettiin ensimmäiset katsomot. Kymmenen vuoden kuluttua stadionille asennettiin keinovalaistukset ensimmäisenä Kreikassa. Vuosina 1958–1959 pelikentälle asennettiin nurmikenttä; tälläkin kertaa ensimmäisenä Kreikassa. Stadionin itäkatsomon alle rakennettiin 1500 katsojan sisähalli, joka oli seuran koripallo- ja lentopallojaostojen kotihalli.
Vuonna 1984 Panathinaikos FC jätti stadionin ja siirtyi Ateenan olympiastadionille. Jalkapallojaosto teki paluun Apostolos Nikolaidis Stadiumille vuonna 2001, jonka seurauksena pelipaikkaa tuli remontoida täyttämään UEFAn nykypäivän vaatimukset. Tärkeimpiä parannuskohteita tuolloin olivat lehdistö- ja televisiointitilat sekä stadionin valaistus. Jo tuolloin Panathinaikos ilmoitti, että remontti oli vain väliaikainen ratkaisu ja tulevaisuudessa seura rakennuttaisi uuden pelipaikan. Remontin jälkeen stadionin laajentaminen nousi esille, koska uuden stadionin rakennuttaminen oli jäissä. Stadionin etelänpuoleiselle Tsochakadulle suunniteltiin rakennettavaksi uutta katsomonosaa, jolloin stadionin kokonaiskapasiteetti nousisi 25 000 henkeen. Vuonna 2003 uuteen stadioniin ei ollut vieläkään saatu selvyyttä, jolloin ehdotettiin vanhan stadionin purkamista ja kokonaan uuden peliareenan rakentamista. Jotta uusi 35 000-paikkaiseksi kaavailtu stadion olisi saatu mahtumaan paikalle, olisi lähikoulut pitänyt siirtää sekä Tsochakatu hävittää kokonaan. Lisäksi stadion olisi pitänyt rakentaa etelä–pohjois-suuntaiseksi.
Vuonna 2004 Panathinaikos muutti takaisin Olympiastadionille. Kreikkalaisseurat olivat saaneet pelata erikoislisenseillä europelejä, koska monia urheilupaikkoja kunnostettiin vuoden 2004 olympialaisiin. Ateenan olympialaisten jälkeen UEFA ei enää myöntänyt erikoislupaa. Kesällä 2005 Panathinaikos päätti uuden stadionin rakentamisesta Votanikosiin ja samalla vanhan Apostolos Nikolaidis Stadiumin tulevaisuus näytti uhkaavalta. Vanha stadion oli määrä räjäyttää ja tilalle tehdä puisto. Uuden Marfin Green Arenan rakennustyöt aloitettiin alkuvuodesta 2008.
Nimi

Stadion on nimetty Panathinaikosin entisen presidentin, Apostolos Nikolaidisin, mukaan. Yleisin nimitys pelipaikalle on kuitenkin Leoforos Stadium. Kreikan kielessä Leoforos tarkoittaa katua ja stadion sijaitsee Leoforos Alexandrasin varrella, josta nimitys tulee.
Kulkuyhteydet

Parhaiten stadionille pääsee julkisilla liikennevälineillä, joita suositellaan käytettäväksi omien autojen sijaan. Ateenan metron kolmoslinjalla sijaitseva Ambelokipin metroasema on kahdensadan metrin päässä pelipaikasta. Keskustasta pääsee myös johdinbusseilla 7, 8 ja 14, jotka pysäköivät stadionin läheisyyteen.
Aiheesta muualla

Wikimedia Commonsissa on kuvia tai muita tiedostoja aiheesta .
Stadia.gr (englanniksi)
Stadion Likavittosilta.
Yūto Iwasaki

| Henkilötiedot |
| --- | --- | --- |
Koko nimi: Yūto Iwasaki
Syntymäaika: 11. kesäkuuta 1998 (ikä 26)
Syntymäpaikka: Hikone, Japani
Kansalaisuus:  Japani
Pelipaikka: Hyökkääjä
Pituus: 171 cm
Seurat
| Vuodet | Seura | O (M) |
| 2017–2018 2019– | Kyoto Sanga FC Hokkaido Consadole Sapporo | 68 (3) 8 (0) |
Maajoukkue
| 2017 | Japani U-20 |  |
 Seurajoukkueuran tilastot kattavat vain kansalliset sarjat.
Yūto Iwasaki (jap. 岩崎 悠人, Iwasaki Yūto; s. 11. kesäkuuta 1998 Hikone) on japanilainen jalkapalloilija.
Jalkapallomaajoukkue

Iwasaki kuului Japanin U-20 joukkueeseen alle 20-vuotiaiden MM-kilpailuissa 2017.
Aiheesta muualla

Soccerway
Štš-130

| Štš-130 |
| --- | --- |

Aluksen vaiheet
Rakentaja:  Dalzavod, Vladivostok
Kölinlasku:  7. elokuuta 1934
Laskettu vesille:  8. kesäkuuta 1935
Palveluskäyttöön:  11. joulukuuta 1936
Poistui palveluskäytöstä:  1957
Tekniset tiedot
Uppouma:  587 t (pinnalla) 704,8 t (sukellus)
Pituus:  58,75 m (kokonaispituus)
Leveys:  6,2 m
Syväys:  4,0 m
Koneteho:  2 × dieselmoottoria 1 600 bhp 2 × sähkömoottoria 800 shp
Nopeus:  13,6 solmua (pinnalla) 8 solmua (sukellus)
Toimintamatka:  1 200 merimailia@13,6 solmua (pinnalla) 3 650 merimailia@7,3 solmua (pinnalla) 8 merimailia@2,5 solmua (sukellus)
Miehistöä:  38
Aseistus
Aseistus:  6 × torpedoputkea 2 × 45 mm K-21 -tykkiä
Štš-130 (ven. Щ-130) oli Neuvostoliiton laivaston Štšuka-luokan sukellusvene.
Valmistus

Alus tilattiin Vladivostokista Dalzavodilta, missä köli laskettiin 7. elokuuta 1934. Alus laskettiin vesille 8. kesäkuuta 1935 ja otettiin palvelukseen 11. joulukuuta 1936.
Palvelus

Alus nimettiin lokakuussa 1949 uudelleen S-130:ksi ja poistettiin alusluettelosta noin vuonna 1957.
.com

.com logo
.com (commercial, suom. kaupallinen) on kansainvälinen ylätason verkkotunnus. Se on yksi alkuperäisistä ja ensimmäisistä ylätason verkkotunnuksista, jotka otettiin käyttöön tammikuussa 1985. Internetin kasvaessa siitä on tullut suosituin ylätason verkkotunnus. .com-verkkopäätettä hallinnoi Verisign ja se yhdessä .net-verkkopäätteen kanssa muodosti vuonna 2005 yli puolet kaikista verkkopäätteistä.
Alkujaan .com-verkkopäätteet suunniteltiin kaupallisiin tarkoituksiin, mutta niitä on voinut rekisteröidä kuka tahansa 1990-luvun puolivälin jälkeen. IT-kupla eli 1990-luvun lopun tietotekniikan taloudellinen yliarvostus tunnetaan myös dot.com-buumina.
Yūta Nakayama

| Henkilötiedot |
| --- | --- | --- |
Koko nimi: Yūta Nakayama
Syntymäaika: 16. helmikuuta 1997 (ikä 27)
Syntymäpaikka: Ibaraki, Japani
Kansalaisuus:  Japani
Pelipaikka: Puolustaja
Pituus: 181 cm
Seura
Seura: Huddersfield Town
Seurat
| Vuodet | Seura | O (M) |
| 2015–2018 2019–2022 2022– | Kashiwa Reysol PEC Zwolle Huddersfield Town | 76 (6) 79 (5) 14 (2) |
Maajoukkue
| 2019– | Japani | 17 (0) |
 Seurajoukkueuran tilastot kattavat vain kansalliset sarjat.
Yūta Nakayama (jap. 中山 雄太, Nakayama Yūta; s. 16. helmikuuta 1997 Ryūgasaki, Ibaraki) on japanilainen jalkapalloilija. Hän on pelipaikaltaan keskuspuolustaja.
Seurajoukkueura

Nakayama siirtyi kotimaansa Kashiwa Reysol -seurasta Eurooppaan tammikuussa 2019. Hän edusti 3,5 kautta Alankomaiden Eredivisiessa pelaavaa PEC Zwollea. Kesällä 2022 hän siirtyi Englannin mestaruussarjassa pelaavaan Huddersfield Towniin.
Maajoukkueura

Nakayama debytoi Japanin maajoukkueessa kesäkuussa 2019. Hän kuului Japanin joukkueeseen Copa Américassa 2019. Hän pelasi Japanin neljänneksi sijoittuneessa olympiajoukkueessa Tokion olympialaisissa 2021. Hänet valittiin Japanin joukkueeseen vuoden 2022 MM-kilpailuihin mutta hän joutui akillesjännevamman vuoksi jäämään kisoista pois.
.dd

.dd oli Saksan demokraattisen tasavallan Internet-maatunnus. Tunnuksen nimi tulee paikan saksankielisestä nimestä Deutsche Demokratische Republik. Tunnus ei ehtinyt juuri olla käytössä kuin Jenan ja Leipzigin yliopistojen sisäisesti. Saksan jälleenyhdistymisen myötä alettiin käyttää jo Länsi-Saksan käytössä ollutta .de-tunnusta.
Internet-maatunnukset
| --- | --- |
Aktiiviset:   .ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw  .рф
Varatut/osoittamattomat:   .eh  .me  .rs  .um 
Varatut/käyttämättömät:   .bv  .gb  .sj  .so 
Poistumassa:   .su 
Poistetut:   .an  .bu  .cs  .dd  .nato  .tp  .yu  .zr 
Katso myös:  Ylätason verkkotunnukset ja Luettelo Internetin maatunnuksista
Ampumahiihto talviolympialaisissa 2006

Miesten 15 km:n yhteislähtö käynnissä.
XX talviolympialaisissa järjestettiin ampumahiihdossa kymmenen kilpailutapahtumaa. Ampumahiihtokilpailut käytiin San Sicariossa Cesana Torinesessa.
Suomalaissijoituksista, katso Suomi 2006 talviolympialaisissa.
Miehet > 10 km

14. helmikuuta
| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Sven Fischer | 26.11,6 / 0 |
| 2 |  | Halvard Hanevold | 26.19,8  / 0 |
| 3 |  | Frode Andresen | 26.31,3 / 1 |
Miehet > 20 km

11. helmikuuta
| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Michael Greis | 54.23,0 / 1 |
| 2 |  | Ole Einar Bjørndalen | 54.39,0 / 2 |
| 3 |  | Halvard Hanevold | 55.31,9 / 2 |
Miehet > 12,5 km takaa-ajo

18. helmikuuta
| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Vincent Defrasne | 35.20,2 / 2 |
| 2 |  | Ole Einar Bjørndalen | 35.22,9 / 3 |
| 3 |  | Sven Fischer | 35.35,8 / 4 |
Miehet > 15 km yhteislähtö

25. helmikuuta
| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Michael Greis | 47.20,0 / 1 |
| 2 |  | Tomasz Sikora | 47.26,3 / 1 |
| 3 |  | Ole Einar Bjørndalen | 47.32,3 / 3 |
Miehet > 4 × 7,5 km viesti

21. helmikuuta
| Sija | Maa | Kilpailijat | Aika/ohilaukaukset |
| --- | --- | --- | --- |
| 1 |  | Ricco Gross   Michael Rösch   Sven Fischer   Michael Greis | 1.21.51,5   1-0-4-3/sakot 1 |
| 2 |  | Ivan Tšerezov   Sergei Tšepikov   Pavel Rostovtsev   Nikolai Kruglov | 1.22.12,4  3-0-2-1/sakot 0 |
| 3 |  | Julien Robert   Vincent Defrasne   Ferréol Cannard   Raphaël Poirée | 1.22.35,1  0-1-2-3/sakot 0 |
Miesten 4x7,5km:n viestin täydellinen tuloslista
Naiset > 7,5 km

16. helmikuuta
| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Florence Baverel-Robert | 22.31,4 / 0 |
| 2 |  | Anna Carin Olofsson | 22.33,8 / 1 |
| 3 |  | Lilija Jefremova | 22.38,0 / 0 |
Erittäin tasaisessa kilpailussa viiden kärki mahtui kymmenen sekunnin sisään. Puhtaasti ampuneen ranskalaisen Bavarel-Robertin voitto oli yllätys myös hänelle itselleen. Kilpailu käytiin räntäsateessa ja monet ennalta vahvat kilpailijat, kuten saksalaiset Kati Wilhelm ja Uschi Disl, väsähtivät.
Naiset > 15 km

13. helmikuuta
| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Svetlana Išmuratova | 49.24,1 / 1 |
| 2 |  | Martina Glagow | 50.34,9 / 2 |
| 3 |  | Albina Ahatova | 50.55,0 / 2 |
Venäjän 33-vuotias Išmuratova saavutti uransa ensimmäisen henkilökohtaisen arvokisavoiton. Monet ennakkosuosikit, kuten Saksan Kati Wilhelm, Ruotsin Anna Carin Olofsson ja Norjan Liv-Grete Poiree, pilasivat mahdollisuutensa ammunnassa. Alun perin hopealle hiihti Venäjän Olga Pyljova, mutta hänen doping-näytteestään löytyi kiellettyä karfedoni-piristettä.